laion/Wikipedia-Exotic huggingface dataset:
מוחמד אברהון

מוחמד אברהון (בערבית: محمد أبرهون, בתעתיק מדויק: מחמד אברהון;‏ 3 במאי 1989 – 2 בדצמבר 2020) היה כדורגלן מרוקאי ששיחק בעמדת הבלם בקבוצות מוגרב תטואן, מוריירנסה וריזספור, ובנבחרת מרוקו. אברהון נולד בתטואן שבמרוקו, ובין השנים 2010–2017 שיחק בקבוצת מוגרב תטואן מליגת העל המרוקאית. בסך הכל ערך 164 הופעות ליגה במדי המועדון, בהן הבקיע שבעה שערים, וזכה עם המועדון פעמיים באליפות מרוקו. ב-30 ביוני 2017 חתם אברהון במוריירנסה מליגת העל הפורטוגלית. הוא שיחק במועדון במשך עונה וחצי, במהלכה ערך 37 הופעות ליגה והבקיע שער אחד. ב-19 בינואר 2019 חתם אברהון על חוזה לשנה וחצי בריזספור מליגת העל הטורקית. ב-21 בינואר ערך את הופעת הבכורה שלו במועדון, בניצחון 0–1 על קסימפאשה במסגרת המחזור ה-18 בליגה לעונת 2018/2019. ב-8 באפריל הבקיע את שער הבכורה שלו במועדון, בהפסד 2–7 לבשיקטש במסגרת המחזור ה-27 בליגה. בסך הכל ערך 36 הופעות ליגה במדי המועדון, בהן הבקיע שלושה שערים. אברהון נכלל בסגל הנבחרת האולימפית של מרוקו לטורניר הכדורגל באולימפיאדת לונדון בשנת 2012, וערך שלוש הופעות בטורניר. ב-6 ביולי 2013 ערך את הופעת הבכורה שלו בנבחרת מרוקו הבוגרת, בניצחון 0–1 על נבחרת תוניסיה במסגרת מוקדמות אליפות האומות האפריקאיות 2014. בסך הכל ערך שבע הופעות במדי הנבחרת. בחודש פברואר 2020 אברהון חש לא בטוב לפני משחק הליגה של ריזספור נגד טרבזונספור. הוא נלקח לבית חולים באיסטנבול ואובחן עם סרטן הקיבה. בחודש יוני 2020 הודיע דובר ריזספור כי מחלתו של אברהון קשה, וכי לא סביר שהוא יחזור לשחק כדורגל. הוא שוחרר מריזספור בתום עונת 2019/2020, אך המשיך להיתמך כלכלית על-ידי המועדון בשל מצבו הבריאותי. בחודש אוקטובר 2020 הודיע אברהון כי הוא החלים ומרגיש טוב יותר, אך ב-2 בדצמבר 2020 מת ממחלתו בגיל 31. מוגרב תטואן אליפות מרוקו (2): 2011/2012, 2013/2014 מדיה וקבצים בנושא מוחמד אברהון בוויקישיתוף מוחמד אברהון, באתר Transfermarkt מוחמד אברהון, באתר Soccerway מוחמד אברהון, באתר WorldFootball.net מוחמד אברהון, באתר National Football Teams מוחמד אברהון, באתר FootballDatabase.eu Transfert. Mohamed Abarhoun, de la Botola à la Liga NOS באתר Le360 Sport, ‏ 30 ביוני 2017 (בצרפתית) Mohamed Abarhoun signe en Turquie באתר Le360 Sport, ‏ 19 בינואר 2019 (בצרפתית) dakika: Çaykur Rizespor Mohamed Abarhoun'un hayatını kaybettiğini açıkladı באתר Yeni Çağ Gazetesi, ‏ 2 בדצמבר 2020 (בטורקית) Mohamed Abarhoun, 31 yaşında hayatını kaybetti באתר NTVSpor, ‏ 2 בדצמבר 2020 (בטורקית) Çaykur Rizespor'dan Mohamed Abarhoun açıklaması באתר Haber7, ‏ 5 במרץ 2020 (בטורקית) Çaykur Rizesporlu Abarhoun'un Futbol Hayatı Tehlikede באתר Rizedeyiz, ‏ 20 ביוני 2020 (בטורקית) Moroccan Football Player Mohamed Abarhoun Dies From Cancer at 31 באתר Morocco World News, ‏ 2 בדצמבר 2020 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מוחמד אברהון".
Homework (Remixes)

Homework (Remixes) הוא אלבום רמיקסים של צמד המוזיקה האלקטרונית הצרפתי דאפט פאנק שיצא לאור על ידי וורנר מיוזיק צרפת ב-22 בפברואר 2022. ההוצאה התרחשה במקביל ליום השנה ה-25 לאלבום Homework של דאפט פאנק. הוא כולל רמיקסים לשירים מתוך Homework של אמנים כמו DJ Sneak, Masters at Work, טוד טרי, מוטורבאס, סלאם ואיאן פולי. ב-22 בפברואר 2022, שנה לאחר שהודיעו על פירוקם, דאפט פאנק עדכנו את עמודי המדיה החברתית שלהם בפוסטים מוצפנים שהובילו לחשבון טוויץ' חדש. בשעה 2:22 UTC, החל שידור חד פעמי בלבד של מופע Daftendirektour המלא של דאפט פאנק בתיאטרון המאיאן. במקביל, יצאה מהדורה דיגיטלית לציון 25 שנה ל-Homework הכוללת את האלבום המקורי ו-15 רמיקסים, תשעה מהם לא היו זמינים בעבר בפלטפורמות דיגיטליות. Homework (Remixes) יצא כאלבום עצמאי הכולל את 15 הרמיקסים הללו. הוא יצא לאור ברחבי העולם על גבי תקליט התקליטור ב-25 בנובמבר 2022. Homework (Remixes) נכנס למצעדים במספר מדינות והגיע למקום ה-17 במצעד אלבומי הדאנס/אלקטרוני של בילבורד. מידע על האלבום Homework באתר MusicBrainz האלבום Homework באתר Discogs Condé Nast, Daft Punk Reissuing Homework on Vinyl, Livestreamed Rare 1997 Concert, Pitchfork, ‏2022-02-22 (באנגלית אמריקאית) Jon Blistein, Daft Punk to Host One-Time-Only Stream of 1997 Helmetless Show, Rolling Stone, ‏2022-02-22 (באנגלית אמריקאית) Bérénice Hourçourigaray, Daft Punk sort enfin les remixes de 'Homework' en vinyle et CD, TSUGI, ‏2022-09-29 (ב־) Gordon Murray, Daft Punk’s ‘Homework: Remixes’ Debuts on Top Dance/Electronic Albums Chart, Billboard, ‏2022-12-08 (באנגלית אמריקאית) Lescharts.com – Daft Punk – Homework Remixes Daft Punk Chart History (Top Dance/Electronic Albums)
ויקטור יוהנסון

ויקטור טוביאס יוהנסון (בשוודית: Viktor Tobias Johansson; נולד ב-14 בספטמבר 1998 בסטוקהולם שבשוודיה) הוא כדורגלן שוודי המשחק בעמדת השוער בקבוצת רות'רהאם יונייטד מהפוטבול ליג צ'מפיונשיפ ובנבחרת שוודיה. יוהנסון גדל במחלקות הנוער של סטובסטה, המארבי ואסטון וילה. ב-10 בפברואר 2018 הושאל לאלפרטון טאון מהנשיונל ליג דרום. הוא ערך תשע הופעות ליגה במדי המועדון. ב-3 באוגוסט 2018 חתם יוהנסון בלסטר סיטי מהפרמייר ליג, אך לא זכה לשחק במדי המועדון. ב-2 בספטמבר 2020 חתם יוהנסון ברות'רהאם יונייטד מהפוטבול ליג צ'מפיונשיפ. ב-12 באוקטובר 2023 ערך יוהנסון את הופעת הבכורה שלו בנבחרת שוודיה, בניצחון 1–3 על נבחרת מולדובה במשחק ידידות. ויקטור יוהנסון, באתר Transfermarkt ויקטור יוהנסון, באתר Soccerway ויקטור יוהנסון, באתר FootballDatabase.eu Rotherham sign goalkeeper Johansson באתר BBC,‏ 2 בספטמבר 2020 (באנגלית)
בובי (כלב)

בובי הכלב (11 במאי 1992 – 21 באוקטובר 2023) היה כלב מגזע מסטיף אלנג'טואי (אנ') שהחזיק זמן מסוים בתואר הכלב המבוגר ביותר שתועד, והראשון שהגיע לגיל שלושים. התואר נשלל ממנו לאחר חקירה נוספת. בובי נולד, לטענת משפחת קוסטה, ב-11 במאי 1992 בעיירה בשם קונקיירוס במחוז לייריה שבמרכז פורטוגל. יחד עם בובי נולדו עוד שלושה גורים. שלושת הגורים נקברו חיים מייד לאחר שנולדו. אב המשפחה הוא שקבר אותם, מכיוון שלמשפחה בה נולדו היו בעלי חיים רבים נוספים ומחסור בכסף. בשל צבעו של בובי, הוא השתלב עם ערימת עצים במחסן שבו נולד, וכך חמק מעיניו של אב המשפחה ושרד. בפברואר 2023 הוכר על ידי גינס שיאי עולם בתור הכלב המבוגר ביותר שחי אי פעם. בכך נשלל התואר מבלואי(אנ'), כלבה מסוג כלב בקר אוסטרלי שחיה במדינת ויקטוריה באוסטרליה בין 1910 ל 1939, 29 שנים. כמו כן התואר של הכלב המבוגר ביותר החי כרגע גם הוא עבר לבובי, מכלב צ'יוואווה מאוהיו בשם ספייק, שנרשם בספר השיאים של גינס רק שבועיים קודם לכן, בדצמבר 2023. בינואר 2024 השהה גינס שיאי עולם את תארו של בובי, על מנת לחקור את טענותיהם של וטרינירים שהביעו ספק בדבר גילו של בובי. בפברואר 2024 ביטלו גינס את תארו של בובי, בשל העדר הוכחה לתאריך הולדתו. זאת בין השאר כיוון שהתגלה שהמאגר הממשלתי של חיות הבית בפורטוגל לא דרש הוכחות לגיל החיה לפני שנת 2008. כמו כן הועלו ספקות בנוגע לתמונות שהובאו על ידי הבעלים שטענו שזהו בובי בצעירותו. בכך הוחזרו התארים לבלואי ולספייק. משפחת קוסטה ייחסו את גילו המבוגר של בובי לסביבה השלווה שבה חי, וכן לאוכל טרי וטבעי שאכל, במקום מזון תעשייתי לכלבים. אימו של בובי חיה במשך 18 שנים, כך שהיה גם בסיס גנטי לאריכות ימיו. בובי נפטר בביתו ב 21 באוקטובר 2023. מדיה וקבצים בנושא בובי בוויקישיתוף ניסן צור, בגיל 31 מת הכלב המבוגר בהיסטוריה, באתר ערוץ 7, 23 באוקטובר 2023 משי אייד, שבר שיא גינס: בובי הוא הכלב המבוגר בעולם שחי אי פעם, באתר ynet, 5 בפברואר 2023 Diba Mohtasham, Guinness World Records posthumously strips Bobi of his title of 'oldest dog ever', npr, ‏22 בפברואר 2024
דניאל פיליפס

דניאל שאקיל ג'בארי פיליפס (באנגלית: Daniel Shaquille Jabari Phillips; נולד ב-18 בינואר 2001 בלונדון שבאנגליה) הוא כדורגלן טרינידדי-אנגלי המשחק בעמדת הקשר האחורי בקבוצת סט. ג'ונסטון מליגת העל הסקוטית ובנבחרת טרינידד וטובגו. פיליפס הוא בן דוד מדרגה שנייה של כדורגלן נבחרת טרינידד וטובגו לשעבר איאן קוקס (אנ'). פיליפס גדל במחלקות הנוער של צ'לסי וווטפורד. ב-22 באוגוסט 2019 הושאל המל המפסטד טאון מהנשיונל ליג דרום עד לחודש ינואר 2020, הוא ערך חמש הופעות ליגה והבקיע שער אחד במדי המועדון. ב-11 בספטמבר 2020 ערך פיליפס את הופעת הבכורה שלו בווטפורד, בניצחון 1-0 על מידלסברו במסגרת המחזור הראשון בפוטבול ליג צ'מפיונשיפ לעונת 2020/2021. בסך הכל ערך שתי הופעות ליגה במדי המועדון. ב-23 ביולי 2021 הושאל פיליפס לג'ילינגהאם מהפוטבול ליג הראשונה למשך עונת 2021/2022. הוא ערך 24 הופעות ליגה במהלך תקופת ההשאלה. ב-10 באוגוסט 2022 חתם פיליפס על חוזה לשנתיים בסט. ג'ונסטון מליגת העל הסקוטית. ב-13 באוגוסט ערך את הופעת הבכורה שלו במועדון, בהפסד 4-0 לגלאזגו ריינג'רס במסגרת המחזור השלישי בליגה לעונת 2022/2023. בעונתו הראשונה במועדון ערך 23 הופעות ליגה. ב-25 במרץ 2021 ערך פיליפס את הופעת הבכורה שלו בנבחרת טרינידד וטובגו, בניצחון 3-0 על נבחרת גיאנה במסגרת מוקדמות מונדיאל 2022. דניאל פיליפס, באתר Transfermarkt דניאל פיליפס, באתר Soccerway דניאל פיליפס, באתר National Football Teams דניאל פיליפס, באתר FootballDatabase.eu Phillips: A composed and gifted academy graduate set for international call באתר The athletic, ‏ 15 בספטמבר 2020 (באנגלית) PHILLIPS SIGNS בחשבון הטוויטר הרשמי של המל המפסטד טאון, 22 באוגוסט 2019 (באנגלית) Gills land Watford prospect on loan באתר הרשמי של ג'ילינגהאם, 23 ביולי 2021 (באנגלית) St Johnstone boss Callum Davidson pleased to sign 'combative' Daniel Phillips באתר BT Sport, ‏ 10 באוגוסט 2022 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דניאל פיליפס".
קלרה סגלוביץ

קלרה סגלוביץ (בפולנית: Klara Segałowicz;‏ 25 באוגוסט 1897 – יולי 1943) הייתה שחקנית יהודייה-פולנייה. הייתה פעילה בתיאטרון ובקולנוע בשנים 1921–1939. נולדה ב-1897 כקלרה בורודינו בקייב למשפחה יהודית. אביה היה רופא ואמה, רוחל'ה לבית בורודינו, הייתה מיילדת בטומשוב מזובייצקי, לשם עברה המשפחה בשנת 1911. שם הופיעה לראשונה בסדרת הצגות תיאטרון חובבים מאת הבמאי שמואל בינם אורנבך. בשנת 1921 עברה לוורשה והצטרפה לקבוצת המשחק של תיאטרון "המרכז". בשנת 1922 נישאה לסופר היהודי זוסמן סגלוביץ', ממנו התגרשה לאחר שמונה עשר חודשים. ההופעה הראשונה שלה הייתה במחזהו של פישל בימקו בשם גנונים (ביידיש: גנבים). בשנות ה-30 הפכה לכוכבת הקולנוע והתיאטרון היהודי והופיעה בתאטרונים בורשה ובסרטים מקומיים בשפה היידיש. בעלה השני, ליאון (לייב) נוישטדט, (נולד ב-1883) היה מרצה במכללה למורים היהודית, מנהל ועדת ההפצה ואחד ממנהלי סניף הג'וינט בוורשה. שניהם נעצרו בעקבות הפלישה לפולין בשנת 1939. הם נכלאו בגטו ורשה שם נאלצה לוותר על המשחק ועבדה כמזכירה במחלקת ההלבשה של העזרה העצמית החברתית היהודית. לאחר מכן הוחזקו בכלא פאוויאק, שם נורו למוות ב-1943 בתירוץ של דרכונים זרים מזויפים. למד וו (Jeden z 36) (1925) ביערות פולין (W lasach polskich) (1929) אאוץ' Ał chet (סרט) (1936) מדיה וקבצים בנושא קלרה סגלוביץ בוויקישיתוף קלרה סגלוביץ, במסד הנתונים הקולנועיים IMDb (באנגלית) "Klara Segałowicz". filmpolski. נבדק ב-12 בדצמבר 2020. {{cite web}}: (עזרה) "Vergessen Sie diesen Namen nicht!". Raum der Namen (בגרמנית). נבדק ב-12 בדצמבר 2020. {{cite web}}: (עזרה) קלרה סגלוביץ'(25/08/1897–1943), באתר מוזיאון גתה ורשה (בפולנית) לייב נוישטדט, באתר ארכיון הג'וינט (באנגלית)
עבדובוהיד נמאטוב

עבדובוהיד נמאטוב (נולד ב-20 במרץ 2001 בדז'יזק שבאוזבקיסטן) הוא כדורגלן אוזבקי המשחק בעמדת השוער בקבוצת נסאף מליגת העל האוזבקית ובנבחרת אוזבקיסטן. נמאטוב גדל במחלקת הנוער של נסאף. בשנת 2017 החל לשחק בקבוצה הבוגרת של המועדון במסגרת ליגת העל האוזבקית. ב-3 בספטמבר 2020 ערך נמאטוב את הופעת הבכורה שלו בנבחרת אוזבקיסטן, בניצחון 2-1 על נבחרת טג'יקיסטן במשחק ידידות. נכלל בסגל נבחרת אוזבקיסטן לטורניר גביע אסיה 2023. נכלל בסגל הנבחרת האולימפית של אוזבקיסטן לטורניר הכדורגל באולימפיאדת פריז (2024). נסאף הגביע האוזבקי (2): 2021, 2022 הסופר קאפ האוזבקי (1): 2023 עבדובוהיד נמאטוב, באתר Transfermarkt עבדובוהיד נמאטוב, באתר Soccerway עבדובוהיד נמאטוב, באתר WorldFootball.net עבדובוהיד נמאטוב, באתר National Football Teams עבדובוהיד נמאטוב, באתר FootballDatabase.eu AFC Asian Cup 2023™ Qatar squad lists באתר הרשמי של קונפדרציית הכדורגל של אסיה, 4 בינואר 2024 (באנגלית) Ўзбекистон U-23 терма жамоасининг Париж Олимпиадасида иштирок этувчи якуний таркиби эълон қилинди באתר Championat Asia, ‏ 9 ביולי 2024
מושל הודו (פירושונים)

האם התכוונתם ל... המושל הכללי של הודו – המנהיג הרשמי של הודו הבריטית מושל הודו הפורטוגזית – מושל הודו הפורטוגזית מושל הודו הצרפתית – מושל הודו הצרפתית מושל (הודו) – ראש מדינה הטקסי במדינות הודו
רמת גולדה (חיפה)

המונח "רמת גולדה" מפנה לכאן. לערך העוסק בשכונה בנוף הגליל, ראו רמות גולדה מאיר. רמת גולדה ורמת אלמוגי הן צמד שכונות קטנות לאורך שדרות אבא חושי בחיפה, משני עברי השדרה. השכונות בעלות מאפיינים כמעט זהים. רמת גולדה, המערבית, יושבת על אדמות "המנחיל" ו"מנורה" שנרכשו מדרום לאחוזה בשנות ה-20. תוכנית המתאר לשכונה הוכנה רק ב-1981, והיא נבנתה במהלך אותו עשור, לצד הכביש הראשי, כשבתחילת שנות ה-90 אוכלסו הבתים הראשונים. השכונה קרויה על שם ראש הממשלה גולדה מאיר, ונחשבת יוקרתית יותר משכנתה ממזרח, רמת אלמוגי, בשל כיוון הנוף הפתוח והבלתי-מופרע לים. אוכלוסייתה מונה כ-2,300 תושבים ממעמד גבוה ובינוני-גבוה, האדריכלות בה היא פרטית, נמוכה ברובה ומאופיינת בקובייתיות פונקציונליסטית עם שימוש רב במוטיבים קלאסיים. שטח השכונה כ-120 דונם, ממערב לה גאיות ושדות פתוחים, שחלקם מיועדים לבנייה עתידית. בין רמת גולדה לרמת אלמוגי בנוי מחלף קטן המאפשר מעבר בין שתיהן ללא מפגש עם הכביש הראשי. מפת חיפה, 1954, בהוצאת מחלקת המדידות, עם סימון אדמות 'המנחיל' ו'מנורה', באתר הספרייה הלאומית, אוסף המפות ע"ש ערן לאור מפת הסביבה (תל אהרון), שנות השלושים של המאה ה-20, עם סימון האזור 'מנורה', באתר הספרייה הלאומית, אוסף המפות ע"ש ערן לאור ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
הגירה חופשית

הגירה חופשית או הגירה פתוחה היא העמדה כי אנשים צריכים להיות מסוגלים להגר לאיזו ארץ שהם רוצים עם הגבלות מעטות. מנקודת מבט של זכויות אדם, ניתן לראות שהגירה חופשית משלימה את סעיף 13 של ההכרזה לכל באי עולם בדבר זכויות האדם : לכל אדם יש זכות לחופש תנועה ומגורים בגבולות כל מדינה. לכל אחד יש את הזכות לעזוב כל מדינה, לרבות את שלו, ולחזור לארצו. כאוס הקשור במלחמה יכול להוביל לפירוק גבולות ולאפשר הגירה חופשית בפועל. הצורך הטבעי לברוח מעימותים, או לברוח מאויב כובש, יכולים להוביל במהירות למיליוני פליטים. גם במקום בו יש בקרת גבולות, זו עשויה שלא לעמוד במספר האנשים העצום. לאחר שהתיישבו במחנות פליטים, ייתכן שיידרשו עשרות שנים עד שהמהגרים הללו יוחזרו בחזרה או יתאזרחו בארצם החדשה. זה היה המצב עם הפלסטינים בירדן. הוראת זכויות האזרח (אירופה) האיחוד הכלכלי האירואסייתי (EAEU) הקהילה הכלכלית של מדינות מערב אפריקה (ECOWAS) הסדר הנסיעות הטרנס־טסמני בין ניו זילנד לאוסטרליה Antoine Pécoud and Paul de Guchteneire (Eds): Migration Without Borders, Essays on the Free Movement of People (Berghahn Books, 2007) "European and Russian migration policy in perspective". doc-research.org (באנגלית אמריקאית). נבדק ב-2022-02-15. "ECOWAS, an Area of Free Movement and First Border Post for the Schengen Area" (PDF). נבדק ב-2022-02-16. ערך זה הוא קצרמר בנושא מדעי החברה. אתם מוזמנים לתרום לוויקיפדיה ולהרחיב אותו.
ג'ושוע לאקרטאבואה

ג'ושוע לאקרטאבואה (באנגלית: Joshua Laqeretabua; נולד ב-26 בספטמבר 2005 באנגליה) הוא כדורגלן פיג'י-אנגלי המשחק בעמדת הקשר בקבוצת צ'רלטון את'לטיק מהפוטבול ליג הראשונה. לאקרטאבואה גדל במחלקת הנוער של צ'רלטון את'לטיק. ב-5 בספטמבר 2023 ערך את הופעת הבכורה שלו בקבוצה הבוגרת של המועדון, בהפסד 3–4 לקרולי טאון במסגרת פרס הפוטבול ליג. לאקרטאבואה נכלל בסגל נבחרת פיג'י עד גיל 20 לטורניר גביע העולם עד גיל 20 בשנת 2023, וערך שתי הופעות בטורניר. ג'ושוע לאקרטאבואה, באתר Transfermarkt ג'ושוע לאקרטאבואה, באתר Soccerway ג'ושוע לאקרטאבואה, באתר WorldFootball.net ג'ושוע לאקרטאבואה, באתר FootballDatabase.eu Digicel Junior Bula Boys final squad for the FIFA U20 World Cup 2023 in Argentina בחשבון הפייסבוק הרשמי של התאחדות הכדורגל הפיג'ית, 10 במאי 2023 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'ושוע לאקרטאבואה".
קודאי סאנו

קודאי סאנו (ביפנית: 佐野 航大; נולד ב-25 בספטמבר 2003 בצויאמה שביפן) הוא כדורגלן יפני המשחק בעמדת הקשר בקבוצת ניימכן מליגת העל ההולנדית. סאנו גדל במחלקות הנוער של FC ויפארטה ויונאגו קיטה HS. בשנת 2022 החל לשחק בקבוצה הבוגרת של פגיאנו אוקיאמה מליגת המשנה היפנית, במדיה ערך 49 הופעות ליגה והבקיע חמישה שערים. ב-17 באוגוסט 2023 חתם סאנו על חוזה לחמש שנים בניימכן מליגת העל ההולנדית. ב-16 בספטמבר ערך את הופעת הבכורה שלו במועדון, בהפסד 4-0 לפ.ס.וו. איינדהובן במסגרת המחזור החמישי ב2023/2024. סאנו נכלל בסגל נבחרת יפן עד גיל 20 לטורניר גביע העולם עד גיל 20 בשנת 2023, וערך שלוש הופעות בטורניר. אחיו הבוגר הוא כדורגלן נבחרת יפן וקאשימה אנטלרס קאישו סאנו. קודאי סאנו, ברשת החברתית אינסטגרם קודאי סאנו, באתר Transfermarkt קודאי סאנו, באתר Soccerway קודאי סאנו, באתר WorldFootball.net קודאי סאנו, באתר FootballDatabase.eu Kodai Sano nieuwe aanwinst N.E.C. באתר הרשמי של ניימכן, 17 באוגוסט 2023 (בהולנדית) U-20日本代表メンバー FIFA U-20ワールドカップアルゼンチン2023 באתר הרשמי של התאחדות הכדורגל היפנית, 8 במאי 2023 (ביפנית) 兄とJで戦う夢実現へ。米子北高MF佐野航大が岡山内定! באתר gekisaka, ‏ 13 באוקטובר 2021 (ביפנית)
למות מלוויה (סרט, 2007)

למות מלוויה הוא סרט קומדיה שחורה משנת 2007 בבימויו של פרנק אוז. התסריט מאת דין קרייג מתמקד במשפחה המנסה לפתור מגוון בעיות, בזמן שהם משתתפים בהלוויה של אב המשפחה. דניאל ואשתו ג'יין גרים באנגליה עם הוריו ואילו אחיו הצעיר של דניאל, רוברט, הוא סופר נודע המתגורר בניו יורק. הסיפור מתחיל ביום הלוויה של אביהם אדוארד. רוברט מגיע, לאחר שטס במחלקה ראשונה, אך מסרב לסייע במימון ההלוויה, ומשאיר לדניאל לכסות לבדו את כל ההוצאות. כאשר האורחים מתחילים להגיע, דניאל מתקשה לסיים לכתוב הספד, למרות שכולם מצפים שרוברט יהיה זה שיספיד. בת דודתו של דניאל, מרתה, וארוסה סיימון, נואשים לעשות רושם טוב על ויקטור אביה של מרתה. תקוותם נכזבת כאשר מרתה, בתקווה להרגיע את עצביו של סיימון, נותנת לו מה שהיא מאמינה שהוא ואליום, אבל הוא למעשה סם מסיבות המיוצר על ידי אחיה טרוי, סטודנט לרוקחות. גבר אמריקאי בשם פיטר מציג את עצמו בפני דניאל, אך הוא עסוק מכדי לדבר איתו ומציע להם לדבר מאוחר יותר. הלוויה מתחילה וסיימון, תחת השפעת הסם, בטוח שהוא רואה את הארון זז. הוא אוחז בו וגורם לגופה ליפול החוצה על הרצפה. במהלך הכאוס שנוצר סיימון מבין שהוא מסומם, נכנס לפאניקה ומסתגר בשירותים. מרתה מנסה לשכנע אותו לפתוח את הדלת תוך כדי שהיא מתחמקת מג'סטין, איתו היה לה סטוץ שהיא מעדיפה לשכוח. סיימון עולה על הגג עירום ומאיים לקפוץ. בזמן שרוב האורחים צופים בסיימון על הגג, פיטר נפגש באופן פרטי עם דניאל ועם רוברט וחושף בפניהם כי הוא היה המאהב של אביהם. פיטר אומלל מכך שאדוארד, האב, לא הותיר לו דבר בצוואתו ומציג בפני האחים תמונות מביכות בתקווה לסחוט מהם 15,000 פאונד. האחים נכנסים לפאניקה, אוזקים את פיטר, נותנים לו מה שהם מאמינים שהוא ואליום כדי להרגיע אותו. פיטר מצליח להשתחרר, אך נופל ונחבט בראשו בשולחן קפה מזכוכית. טרוי וחבר המשפחה המיזופוב הווארד, מאמינים שפיטר מת. כדי להיפטר מהגופה במהירות ובחשאי ככל האפשר, דניאל ורוברט מניחים אותה בארון המתים יחד עם אביהם. מרתה מספרת לסיימון שהיא בהריון והיא מורידה אותו מהגג, לרווחת כולם. ברגע שכולם חוזרים, הטקס מתחדש. ההספד המביך של דניאל נקטע כאשר פיטר שעדיין חי מתפרץ מהארון והתמונות המביכות נחשפות בפני כולם, כולל סנדרה אימם של דניאל ורוברט. דניאל קוטע את המהומה שנגרמה בכך שהוא נושא הספד מאולתר מעומק הלב, ומצהיר שאולי לאביו היו סודות, אך הוא היה אדם טוב שאהב את משפחתו, ושכדאי שכל הנוכחים ילכו בדרכו. בערב, לאחר שכל האבלים (כולל פיטר) הלכו, רוברט מחמיא לדניאל על ההספד ומספר לו שהוא מתכנן לקחת את אימם לניו יורק כדי שדניאל וג'יין יוכלו סוף סוף לקנות דירה משלהם. השיחה שלהם נקטעת כאשר ג'יין מספרת להם שדוד אלפי נכנס להתקף חרדה כשראה את גופתו המתה של פיטר, אז היא נתנה לו קצת "ואליום". האחים מחליפים מבט מבוהל, והסרט מסתיים כאשר דוד אלפי עירום על הגג, כפי שהיה סיימון. מת'יו מקפדיין (דניאל) רופרט גרייבס (רוברט) אנדי ניימן (הווארד) קריס מרשל (טרוי) פיטר דינקלג' (פיטר) קילי הוז (ג'יין) דייזי דונובן (מרתה) אלן טודיק (סיימון) יואן ברמנר (ג'סטין) פיטר ווהן (דוד אלפי) תומאס ויטלי (הכומר) ג'יין אשר (סנדרה) פיטר איגן (ויקטור) "למות מלוויה", במסד הנתונים הקולנועיים IMDb (באנגלית) "למות מלוויה", באתר נטפליקס "למות מלוויה", באתר AllMovie (באנגלית) "למות מלוויה", באתר Rotten Tomatoes (באנגלית) "למות מלוויה", באתר Box Office Mojo (באנגלית) "למות מלוויה", באתר Metacritic (באנגלית) "למות מלוויה", באתר אידיבי "למות מלוויה", באתר Hulu סרטים (באנגלית) "למות מלוויה", במסד הנתונים הקולנועיים KinoPoisk (ברוסית)
לוקא לאוואלי

לוקא לאוואלי (בצרפתית: Lucas Lavallée; נולד ב-18 בפברואר 2003 בארמנטייר שבצרפת) הוא כדורגלן צרפתי המשחק בעמדת השוער בקבוצת דנקרק מליגת המשנה הצרפתית, בהשאלה מפריז סן-ז'רמן. לאוואלי גדל במחלקות הנוער של דנקרק, ליל ופריז סן-ז'רמן, ושיחק בקבוצות המילואים של ליל ופריז סן-ז'רמן. ב-19 ביולי 2023 הושאל למשך עונת 2023/2024 לדנקרק מליגת המשנה הצרפתית. לאוואלי נכלל בסגל נבחרת צרפת עד גיל 20 לטורניר גביע העולם עד גיל 20 בשנת 2023, אך לא שיחק בטורניר. לוקא לאוואלי, באתר FootballDatabase.eu Lucas Lavallée extends and joins USL Dunkerque on loan באתר הרשמי של פריז סן-ז'רמן, 19 ביולי 2023 (באנגלית) LE GROUPE POUR LA COUPE DU MONDE באתר הרשמי של התאחדות הכדורגל הצרפתית, 10 במאי 2023 (בצרפתית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לוקא לאוואלי".
2013 באסטרונאוטיקה

במהלך השנה בוצעו 81 שיגורים מהם 32 (כ-40%) על ידי רוסיה 14 בדצמבר – צ'אנג-אה 3 הגשושית הסינית ביצע נחיתה רכה על קרקעית הירח. 19 בדצמבר – טלסקופ החלל גאיה של סוכנות החלל האירופית שוגר באמצעות משגר סויוז 2 מבסיס החלל האירופי קורו בגיאנה הצרפתית. שיגורים שנכשלו מסומנים באדום. שיגורים מאוישים מסומנים בירוק. השיגור בוצע מכן שיגור LA-08 בנמל החלל האזורי המרכז-אטלנטי בעזרת משגר מינוטאור 1. שוגרו 30 לוויינים. השיגור בוצע מכן שיגור 370/13 באתר שיגורים יאסני בעזרת משגר דנייפר. שוגרו 33 לוויינים. השיגור בוצע מכן שיגור 3E בבסיס חיל האוויר ונדנברג בעזרת משגר אטלס 5. שוגרו 13 לוויינים. מדיה וקבצים בנושא 2013 באסטרונאוטיקה בוויקישיתוף ריכוז נתונים על השיגורים שוחרר למסלול על ידי משלחת מס' 38 לתחנת החלל הבין-לאומית ב-19 בנומבר שוחרר למסלול על ידי משלחת מס' 38 לתחנת החלל הבין-לאומית ב-19 בנומבר שוחרר למסלול על ידי משלחת מס' 38 לתחנת החלל הבין-לאומית ב-19 בנומבר שוחרר למסלול על ידי משלחת מס' 38 לתחנת החלל הבין-לאומית ב-20 בנומבר כולל 2 שיגורים בעזרת משגר תוצרת אוקראינה כולל 2 שיגורים בעזרת משגר תוצרת רוסיה מיזם בין לאומי שהשתמש במשגר מתוצרת אוקראינה שימוש במשגר של האיחוד האירופי ורוסיה
לבדיאן

לבדיאן (ברוסית: Лебедя́нь) היא עיירה והמרכז האדמיניסטרטיבי של אזור לבדיאנסקי במחוז ליפצק, רוסיה, הממוקמת על נהר הדון העליון, 62 ק"מ מצפון-מערב לליפצק, המרכז המנהלי של המחוז. אוכלוסיית העיירה מונה 20,049 תושבים (מפקד האוכלוסין 2021). במפקדי אוכלוסין קודמים, מנתה אוכלוסיית העיירה 21,012 תושבים (מפקד 2010), 22,966 (מפקד 2002) ו-22,850 (מפקד 1989). בעיירה פועלת יצרנית מיצי הפירות הגדולה ביותר במזרח אירופה, לבדיאנסקי. בלבדיאן ישנן שתי קתדרלות, שתיהן מוקדשות ל"גבירתנו מקאזאן", דמות חשובה בכנסייה האורתודוקסית הרוסית. הקתדרלה הישנה (שכבר אינה פעילה) מתוארכת למאה ה-18, בעוד הקתדרלה הגדולה יותר בכיכר השוק תוכננה בסגנון האימפריה ונחנכה ב-1839. לבדיאן היא מקום הולדתו של יבגני זמיאטין. תושבים נוספים של העיירה כוללים את מיכאיל בולגקוב ואנדריי ביילי. איוואן טורגנייב שילב סיפור בשם "לבדיאן" באוסף שלו "סקיצות של איש ספורט". מדיה וקבצים בנושא לבדיאן בוויקישיתוף
בית החולים נאצר

בית החולים נאצר הוא בית חולים לילדים בעיר עזה שני קילומטרים צפונית לבית החולים שיפא. בית החולים נפתח בשנת 1961 ובשנת 1967 היו בו שישים מיטות במחלקות כירורגיה, נשים וילדים. הוא פעל כבית חולים חצי פרטי. בשנת 1973 הוחל בהפיכתו לבית חולים לילדים. בשנת 1975 נפתח בבית החולים פגייה עם 13 אינקובטורים, ומחלקת העיניים שופרה, תוך הבאת רופאים ישראלים לסיוע. עד שנת 1979 הועברו כל שירותי הרפואה למבוגרים שהיו בו אל שיפא. באמצע שנות ה-80 היו בבית החולים התמחויות בכירורגית ילדים, קרדיולוגיה, אנדוקרינולוגיה וגנטיקה. בבית החולים היו שלוש מחלקות ילדים ומחלקת נאונאטולוגיה. בתחילת שנות ה-2000 שכן בית החולים על שטח של 4 דונם וכלל 151 מיטות אשפוז בארבע מחלקות, בנוסף ליחידה למחלות דם, (לוקמיה, המופיליה ותלסמיה), יחידת טיפול נמרץ, פגיה, מרפאת חוץ, בית מרקחת, מעבדה ומכון רנטגן. בשנת 2019 כלל המרכז הרפואי נאסר ארבעה בתי חולים: בית החולים א-רנתיסי, בית החולים לילדים, בית חולים למחלות עיניים ובית חולים פסיכיאטרי. ב-12 בנובמבר 2023 דווח שהמטופלים בארבעת בתי החולים של המרכז הרפואי פונו ממנו. מדיה וקבצים בנושא בית החולים נאצר בוויקישיתוף מחלת בית החולים, דבר, 1 בדצמבר 1982 שיתוף הפעולה בעזה בעיקר בשטח הרפואה, מעריב, 20 ביולי 1967 Health Status and Services in the West Bank and Gaza Strip, USAID, 1985, page 131 יוסף צוריאל, אינקובטורים, כליה מלאכותית והשקר הגדול של ארגון הבריאות, מעריב, 30 במאי 1975 Adnan Al-Hindi, Diagnosis of gastrointestinal parasites among hospitalized patients attending Al-Nasser Paediatric Hospital, Gaza, Palestine, J Public Health (2009) 17:49–53 Cryptosporidiosis Among Children Attending Al-Nasser Pediatric Hospital, Gaza, Palestine, Turk J Med Sci 2007; 37 (6): 367-372 Solar Electrification of the Health System in the Gaza Strip: Opportunities & Challenges, June 2019 ג'קי חורי וניו יורק טיימס, כשהלחימה מתקרבת לשטחם, בתי החולים בעזה מדווחים כי חדלו לפעול, באתר הארץ, 12 בנובמבר 2023
קדשים

האם התכוונתם ל... קדושים (קְדֹשִׁים) - פרשה בספר ויקרא. סדר קדשים – הסדר החמישי בששת סדרי משנה. קדשים (הלכה) – מושג המתאר אוכל או חפץ המשתייכים לבית המקדש ונאסרים בהנאה, על ידי פעולת הקדש קדשי קדשים – סוג קורבן שקדושתו חמורה הקרב על גבי המזבח בבית המקדש קדשים קלים – סוג קרבן שקדושתו קלה הקרב על גבי המזבח בבית המקדש הקדשה (פירושונים) קדוש (פירושונים)